******

**Valentin nap – a romantika a szépirodalomban**

*„Minden ami szép, öröm lesz örökké:*

*bűbája egyre terjed”*

/John Keats/

A kvíz beküldési határideje **2020.02.29.**

A helyes megfejtők között minden hónap végén könyvjutalmat sorsolunk ki.

1. Mely századokra tehető a romantika?
	1. 16–17. század
	2. 17–18. század
	3. 18–19. század
2. Honnan ered a romantika, mint korstílus elnevezés?
	1. elnevezése a regény jelentésű „roman” szóból származik
	2. a középkorban így hívták az anyanyelven írt elbeszélő műveket
	3. mindkettő igaz
3. A romantika felszabadító ereje elmossa a műnemi és műfaji határokat: a lírához közelíti őket és átmeneti műfajokat hoz létre. Mely irodalmi műfaj jellemző a romantikára?
	1. ballada
	2. drámai költemény
	3. mindkettő
4. Mit nevezünk byroni spleennek?
	1. Byron világképe pesszimista volt, saját személyére és hőseire egyaránt jellemző a világfájdalom és a bágyadt közöny.
	2. Byron világképe optimista volt, saját személyére és hőseire egyaránt jellemző a vidámság és a motiváltság.
	3. Byron világképe realista volt, saját személyére és hőseire egyaránt jellemző a tárgyilagosság és a részletezés.
5. Edgar Allan Poe, az amerikai romantikus próza nagy alakja. Melyik egyik leghíresebb verse?
	1. A holló
	2. A kísértetes palota
	3. Anni
6. Victor Hugo két leghíresebb írása *A párizsi Notre-Dame* illetve *A nyomorultak*. Mennyi év telt el a két mű kiadása között?
	1. 30
	2. 31
	3. 32
7. „Csak nevessetek szívetek mélyéből.” Melyik E. T. A. Hoffmann műből való az idézet?
	1. Az arany virágcserép
	2. Diótörő
	3. A z elvesztett tükörkép története
8. Ki írt operát Puskin Anyegin című művéből?
	1. Purcell
	2. Verdi
	3. Csajkovszkij
9. A pesti Nemzeti Színház igazgatójának támadt az az ötlete, hogy az osztrákok *Gott erhalte*ja, vagy a britek *God save the King*je példájára a magyaroknak is legyen néphimnusza Kölcsey *Hymnus* c. művének megzenésítésével. Ki az „ötletgazda”?
	1. Szigligeti Ede
	2. Bartay András
	3. Vörösmarty Mihály
10. Mi Vörösmarty *Csongor és Tündé*jének a műfaja?
	1. drámai költemény
	2. filozófiai mesedráma
	3. mindkettő
11. Mi Petőfi Sándor *Befordultam a konyhára* c. versének műfaja?
	1. népies műdal
	2. ballada
	3. drámai költemény
12. Melyik Arany János balladából idézünk?
„Te tetted ezt, király!”
	1. Tetemre hívás
	2. A walesi bárdok
	3. Vörös Rébék
13. Melyik Jókai Mór műből való az idézet?

„Mit lehet tenni a tél ellen? várni kell a tavaszt”

* 1. Az arany ember
	2. Kelet királynéja
	3. A tengerszemű hölgy

**13+1.** Kitől való az idézet?

„Szívből csordult könny sebez meg,

örök vágyban eljegyezlek.”

* 1. Edgar Allan Poe
	2. John Keats
	3. Robert Burns

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)